Maria Diana Popescu: Are fantezii 
erotice ba cu UE, ba cu NATO 

Ca să nu încurc ițele de viitor ale unui aspirant la fotolii mondiale, procedez umoristic, străduindu-mă să nu sar 
casa degeaba ca iada, să n-o iau pe miriştea criticii fără scop, ci spre un discurs credibil, sub mantia unui 
umor mai puţin încercat. Cînd un președinte de stat nu-și ia pastilele la timp, face jocuri de glezne periculoase 
pentru ţara sa, are visuri de groază, fantezii erotice în paturi străine și „dansează cum îi cîntă alţii tra-la-la. E și 

recrutează de către înalții recrutori, potrivit unor criterii impuse de aceștia, formatîndu-le ca viitori soldaţi-roboți, 
spre a le sluji interesele. 


Șanse ca președintele-voiajor să ajungă în unul din cele două paturi de pe „centura europeană” sau în 
haremul elitei mondiale există, însă totul se joacă, se cerne, pînă în ultimul moment, recrutarea și negocierile 
fiind cu mult mai sofisticate, mai acerbe decit se vorbește în presă. Aflat acum pe banca de rezervă, mulți cred 
și consideră că lohannis nu trebuie să facă parte din cele două scenarii, însă cum toți impostorii sînt recrutați 
pentru fotoliile cheie ale scenei europene și mondiale, un exemplu fiind Koveși, nu va fi de mirare dacă va fi 
îmbrăcat în uniforma camuflată a unei înalte porţi. În alchimia haosului general, totul este posibil. 


Admițînd, ipotetic, că va fi preferat de creatorii Marelui Bordel European, atunci vom primi pe bandă rulantă de 
la Bruxelles piroanele și sicriele destinate nouă, iar pentru UE cheltuieli uriașe pe vacanţele exotice ale 
cuplului. Nu-i așa?, să simtă și ei pe pielea lor beneficiile unor programe precum cele aplicate românilor prin 
„România lucrului bine făcut” şi „România educată”. Studiaţi-i bine pe cei care au condus de-a lungul vremii 
UE. Același profil, aceeași croială ieftină, dar cu tăietură periculoasă. În plus, ar fi un motiv de mîndrie 
naţională să-l vedem făcînd naveta Bruxelles-Sibiu cu o aeronavă personală. Dacă rămâne afară din cărți, i se 
vor reactiva dosarele spălate și îl așteaptă suprema judecată. De această dată, una corectă. Adio „șase case”! 
și rejudecarea altor dosare, printre care și procesului privind încălcarea prevederilor Tratatului de armistițiu 


dintre România și Aliați din 12 septembrie 1944. 


Declaraţia de presă a președintelui din martie anul curent, aceea că nu există un concurs pentru șefia NATO, 
dar, cu toate acestea, citez, „am decis să intru în competiţie pentru funcţia de Secretar General al NATO”, a 
stîrnit reacţii critice și de uimire, dar și concluzia că lohannis vrea un fotoliu oriunde pe afară, care să îl pună la 
adăpost de dosarele ținute sub cheie. Problema mare pentru lohannis este că SUA, Anglia, Franţa și 
Germania au anunţat că îl susţin pe premierul olandez demisionar Mark Rutte pentru a-i succeda lui Jens 
Stoltenberg la şefia NATO, plasîndu-l pe acesta într-o poziţie puternică pentru a veni la conducerea alianţei 
transatlantice, deși în discuţii informale recente a fost vehiculat şi numele lui Klaus lohannis, scrie Reuters. Cu 
sprijinul Washingtonului — putere predominantă a NATO -, dar și al celor trei mari ţări europene şi al altor 16 
membri NATO, Mark Rultte se află într-o poziţie dominantă, iar rivalul său lohannis s-ar confrunta cu o luptă 
dificilă. Nu că Rutte ar fi mai competent, ci, fiindcă sluga tot slugă rămîne! 


În astfel de piese de teatru orice titlu ar purta ele, eroul principal rămîne un caz patologic de sublim vînzător de 
țară. Amestecat în toate problemele de pe meridiane, prefăcut a nu şti că UE nu-i o organizaţie caritabilă, ci 
una 100% capitalistă, bazată pe profit, unde România are statut de „donator”, indispensabil fuziunii de orice 
natură şi confuziunii, „frămîntat” cu ardoare de problemele interne și externe, ramificat în bişniţăriile SUA- 
Ucraina cu armament de rang înalt, actorul complice multilateral este catalogat de către miopi și lingăi drept 
„patrimoniu naţional!” intangibil. De aceea nu poate fi îndepărtat prea uşor de Putere. Dar KW! nu e nici pe 
departe piesă de patrimoniu, cu atît mai puţin, naţional. Cinism, orgolii, trădare, nepăsare, vînzare, batjocură, 
manipulare, dezbinare, ghinion. La atîta pare a se mărgini spectacolul celor două mandate ale sale, căruia îi 
mai adăugăm visurile sale erotice cu UE și NATO, al căror bilet îi poate costa extrem de scump pe români. 

